Λίχας ο Λακεδαιμόνιος

Ο Λίχας ο Λακεδαιμόνιος (γιος του Αρκεσίλαου, 5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 90ους ολυμπιακούς αγώνες της αρχαιότητας (420 π.Χ.). Πατέρας του ήταν ο Αρκεσίλαος, ο οποίος είχε επίσης υπάρξει 2 φορές ολυμπιονίκης στο τέθριππο. Ο Λίχας ήταν σημαντική προσωπικότητα της Σπάρτης, και διετέλεσε αντιπρόσωπος και διπλωμάτης της πόλης, πιθανώς και μέλος της γερουσίας. Η Σπάρτη είχε αποκλειστεί από το να συμμετέχει στους ολυμπιακούς αγώνες το 420 π.Χ. λόγω επιπλοκών που παρουσιάστηκαν με την συμμετοχή της. Ο Λίχας παρ' όλα αυτά συμμετείχε και αψήφησε την απαγόρευση, και για τον λόγο αυτό τιμωρήθηκε με ραβδισμό από τους ραβδούχους. Παρότι η Σπάρτη δεν προέβη σε πολεμική ανταπόδοση την εποχή εκείνη, το περιστατικό αύξησε τη φήμη του Λίχα εντός της πόλης, και η Σπάρτη δεν ξέχασε την προσβολή, καθώς θεωρείται ως μια από τις σημαντικές αιτίες για το ξέσπασμα του πολέμου μεταξύ της Σπάρτης και της Ηλείας στα τέλη του 5ου αιώνα. και J. Roy, Thucydides 5.49.1–50.4: the quarrel
between Elis and Sparta in 420 B.C., and Elis exploitation of Olympia, Klio 80 (1998) 360–368S. Hornblower, Thucydides, Xenophon and Lichas: Were the Spartans excluded from the Olympic Games from 420 to 400 B.C.?, Phoenix 54 (2000) 212–225

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)